ซีรีส์ชุดการดูแลผู้สูงอายุ

ภาวะสมองเสื่อมในผู้สูงอายุกับการสื่อสาร

ภาพยนตร์ร่วมผลิตโดยกรมอนามัยและกรมสวัสดิการสังคม

เพื่อเป็นข้อมูลอ้างอิงสำหรับโครงการฝึกอบรมผู้ช่วยเหลือชาวต่างชาติในการดูแลผู้สูงอายุ

ลิขสิทธิ์ในเนื้อหาของภาพยนตร์เรื่องนี้เป็นของกรมอนามัยและกรมสวัสดิการสังคม

ภาพยนตร์เรื่องนี้ผลิตขึ้นเพื่อการใช้งานที่ไม่ใช่เชิงพาณิชย์เท่านั้น

ไม่ควรให้เช่า ขาย หรือใช้เพื่อจุดประสงค์ในการแสวงหาผลกำไร

แมรี่ เพื่อนของฉัน คุณนายชานกำลังจะมา

ช่วยเตรียมผลไม้

ชงชาสักกา

และจัดสถานที่ให้เป็นระเบียบเรียบร้อย

ได้ค่ะ คุณผู้หญิง

สวัสดีค่ะ คุณนายชาน สวัสดีจ๊ะ แอนนี่

แมรี่ คุณนายช่วง

คุณนายชานและคุณนายช่วงกำลังพูดคุยกัน

นาฬิกาของฉันอยู่ที่ไหน

อยู่ในห้องค่ะ

คุณนายชานและคุณนายช่วงกำลังพูดคุยกัน

นาฬิกาของฉันอยู่ที่ไหน

นาฬิกาอยู่ในห้องค่ะ

คุณนายชานและคุณนายช่วงกำลังพูดคุยกัน

นาฬิกาของฉันอยู่ที่ไหน

ฉันบอกแล้วว่าอยู่ในห้องไง

คุณนาย ได้โปรดอย่าโกรธนะคะ

คุณผู้ชายคะ นาฬิกาอยู่ในห้อง

เขามีภาวะสมองเสื่อม

และความจำของเขาก็แย่ลง

ไม่ใช่เรื่องง่ายที่ฉันจะสื่อสารกับเขาตอนนี้

ต้องค่อยเป็นค่อยไป อดทนเข้าไว้

ดื่มชา ผ่อนคลายนะคะ

ไม่ต้องกังวล ผ่อนคลายนะจ๊ะ

แอนนี่ เธอรู้ไหมว่าฉันจะดูแลคุณผู้ชายให้ดีขึ้นได้อย่างไร

เธอยังจำประเด็นสำคัญของอาจารย์ได้ไหม

เกี่ยวกับการสื่อสารกับผู้สูงอายุที่มีภาวะสมองเสื่อม มีหลายประเด็น

บางครั้งถ้าเราพูดเร็วเกินไปหรือพูดด้วยเสียงสูง

ก็จะทำให้เกิดความเข้าใจผิดได้ง่าย

พวกเขาอาจรู้สึกเหมือนถูกดุ

นอกจากนี้ข้อมูลที่มากเกินไปและท่าทางที่ไม่จำเป็น

อาจทำให้เข้าใจผิดหรือทำให้เสียสมาธิ

โอ้ใช่ อาจารย์ยังสอนให้เราใส่ใจสภาพแวดล้อมรอบตัวเรามากขึ้น

อันดับแรกเราต้องช่วยเหลือผู้สูงอายุให้ได้ยินชัดเจนขึ้น

ปัจจัยแวดล้อมบางอย่างอาจส่งผลต่อการสื่อสาร

ตัวอย่างเช่น ผู้สูงอายุจะเสียสมาธิได้ง่ายเมื่อมีเสียงดังเกินไป

ปิดวิทยุหรือโทรทัศน์เมื่อจำเป็น

นอกจากนี้เรายังสามารถสนับสนุนให้ผู้สูงอายุที่มีปัญหาทางการได้ยินใช้เครื่องช่วยฟัง

พูดช้าๆ อย่าตะโกนใส่พวกเขา

และอย่าทำเสียงสูงหรือทำเสียงแหลม

ทักษะเหล่านี้สามารถช่วยให้พวกเขาได้ยินชัดเจนขึ้น

โอเค ได้เวลาเปลี่ยนเสื้อผ้าแล้วค่ะ

ถึงเวลาไปพบแพทย์เพื่อติดตามผล

บางครั้งเมื่อเรายุ่งอยู่กับงานบ้าน ทำให้ลืมเวลานั่งคุยกับผู้สูงอายุ

พยายามสบตา

วันนี้เราไปติดตามผลกันดีไหม

ให้ฉันเปิดไฟให้สว่างจะได้เห็นชัดๆ นะคะ

ทั้งการแสดงออกและภาษากายมีความสำคัญในการสื่อสาร

ตรวจสอบให้แน่ใจว่ามีแสงสว่างเพียงพอเพื่อให้ผู้สูงอายุ

สามารถมองเห็นสีหน้าและท่าทางของคุณได้อย่างชัดเจน

นอกจากนี้ให้ถามคำถามทีละข้อเท่านั้น

จะดียิ่งขึ้นหากมีตัวเลือกต่างๆ

ตัวอย่างเช่น แทนที่จะถามว่า “คุณอยากใส่เสื้อคลุมตัวไหน”

คุณอาจถามว่า

คุณผู้ชายอยากใส่เสื้อตัวสีแดงหรือว่าสีเขียวค่ะ

เอาตัวนี้

จำไว้ว่าต้องกระชับและชัดเจน

โดยมีเพียงข้อความเดียวในแต่ละครั้ง

สิ่งเหล่านี้ช่วยให้เราแสดงออกได้อย่างมีประสิทธิภาพมากขึ้น

ตัวอย่างเช่น อย่าพูดแค่ว่า “ใส่เสื้อผ้า” ให้พูดว่า

“คุณผู้ชาย ใส่แขนซ้ายของคุณก่อน” แทน

แล้วก็แขนขวา

ระวังการแสดงออกทางสีหน้าและท่าทางของร่างกาย

การพยักหน้าและยิ้มสามารถให้กำลังใจผู้สูงอายุได้

ฉันลืมว่าเราจะไปที่ไหน อีกแล้ว

เรากำลังไปโรงพยาบาลเพื่อติดตามผลค่ะ

ยาของคุณหมดแล้ว

เมื่อจำเป็นเราสามารถใช้วัตถุจริงเพื่อช่วยให้เข้าใจได้

อย่าพูดเร็วเกินไป

และพูดซ้ำเมื่อจำเป็น

เพื่อให้พวกเขาได้ยินชัดเจนขึ้น

สุดท้าย จำไว้ว่าต้องอดทน

อย่ารีบ

ให้เวลาพวกเขาแสดงออกบ้าง

มีวีดีโออื่นๆ ในการดูแลผู้สูงอายุ

บนเว็บไซต์ของกรมอนามัยและกรมสวัสดิการสังคม

มาดูวีดีโอเหล่านั้นด้วยกัน และทำความคุ้นเคยกับสิ่งที่ได้เรียนรู้

ข้อจำกัดความรับผิดชอบ

ทักษะในภาพยนตร์เรื่องนี้ใช้เป็นข้อมูลอ้างอิงทั่วไปและเพื่อวัตถุประสงค์ด้านการศึกษา

อาจไม่สามารถใช้ได้กับผู้สูงอายุทุกคนในทุกสถานการณ์

โปรดปรึกษาผู้เชี่ยวชาญด้านการดูแลสุขภาพ

ในกรณีที่มีข้อสงสัยเกี่ยวกับการใช้ทักษะนี้ภายใต้สถานการณ์เฉพาะ

กรมอนามัย

เว็บไซต์บริการสุขภาพผู้สูงอายุุ

www.elderly.gov.hk

กรมสวัสดิการสังคม

โครงการฝึกอบรมผู้ช่วยเหลือชาวต่างชาติในการดูแลผู้สูงอายุ

www.swd.gov.hk/en/index/site\_pubsvc/page\_elderly/sub\_psfdh/